title: Sit tibi terra levis
text: Sit tibi terra levis (Ra vo skañv an douar dit) zo ul lavared latin hag a veze skrivet war ar bezioù henroman, a-wechoù STTL hep mui, a-raok an oadvezh kristen.
  
  Kemeret eo bet e blas gant an droienn gristen Requiescat in pace, R.I.P., "Ra gousko er peoc'h".
  
  Doareoù all a gaver ivez: T·L·S terra levis sit, T.L.S. "Ra vo skañv an douar" ha sit ei terra levis, S.E.T.L., "Ra vo skañv an douar dezhañ".
  
  Meneget eo bet gant meur a varzh latin evel Albius Tibullus :
  [...] et "bene" discedens dicet "placideque quiescas, terraque securae sit super ossa levis". Albius Tibullus, Elegiae  ("[...] ra vo skañv an douar dit war da eskern.")
  
  Meneget eo bet gant barzhed all ivez : Propertius, Ovidius, Aulus Persius Flaccus ha Martialis en o zouez.
  
  E gresianeg
  Orin ar frazenn a gaver en Alcestes ( Άλκηστις), gant Eurípides. Setu-hi en henc'hresianeg :
  κούφα σοι χθὼν ἐπάνωθε πέσοι, koúfa soi khthon epánothe pésoi 
  En ur flemmganig gresianek gant Ammianus Epigrammaticus e lenner :
  <blockquote>Εἴη σοι κατὰ γῆς κούφη κόνις, οἰκτρὲ Νέαρχε, ὄφρα σε ῥηϊδίως ἐξερύσωσι κύνες.Ra vo skañv ar boultrenn warnout pa vi dindan zouar, Nearchus kaezh, ma c'hallo ar chas da dennañ aes er-maez.''''</blockquote>
  
  Hiziv
  En italianeg eo bet meneget gant ar varzhez Alda Merini: Che la terra ti sia finalmente lieve''.
  E brezhoneg e teu da vezañ implijet stank , da gemer lec'h an droienn gristen.
  E spagnoleg e reer gant troiennoù kristenoc'h «descanse en paz» (D. E. P.) pe «que en paz descanse» (Q. E. P. D.).
  
  Pennadoù kar
  Listennad lavaredoù latin
  
  Notennoù
  
  Lavaroù latin
  Lidoù-kañv
  Henroma